નવી દિલ્હી: દારૂના વેપારી વિજય માલ્યાના સ્ટેટમેન્ટ બાદ કોંગ્રેસે પણ સરકાર પર પ્રહાર શરૂ કરી દીધા છે. કોંગ્રેસ અધ્યક્ષ રાહુલ ગાંધીએ સમગ્ર મામલે તપાસની માંગ કરી છે. રાહુલ ગાંધીએ ટ્વીટ કરી કહ્યું કે, ‘વિજય માલ્યા દ્વારા લગાવાયેલા આરોપો ઘણા ગંભીર છે. વડાપ્રધાને આ મામલે તાત્કાલિક સ્વતંત્ર તપાસ કરાવવી જોઈએ. જ્યાં સુધી તપાસ પૂરી ન થાય, ત્યાં સુધી અરુણ જેટલીને નાણાંમંત્રી પદે પર ન રહેવું જોઈએ.’